Askim kirke

Askim kirke er en korskirke i tømmer fra 1878 i Indre Østfold kommune i Østfold fylke. Den er sognekirke for Askim, tilhører Den norske kirke og hører til Østre Borgesyssel prosti i Borg bispedømme.

Dens forgjenger var en romansk steinkirke fra middelalderen. Kirkestedet ligger på en høyde litt nord for nåværende sentrum i Askim.

 Middelalderkirken 
Askim gamle kirke lå like øst for den nåværende kirken. Den var antakelig oppført rundt 1200 og er første gang nevnt i skriftlige kilder i 1336. Den har hatt rektangulært skip og avlangt, smalt kor, og murt opp med store kvaderstein.  På taket var en åttekantet takrytter med høy hjelm. Utseendet er bevart ved samtidige tegninger og ett fotografi. Den ble revet umiddelbart etter at den eksisterende kirken sto ferdig. I dag består store deler av kirkegårdsmuren av kvaderstein fra den gamle kirken.

 Eksisterende kirke 
Dagens kirke ble oppført i 1877-78 som korskirke av rundtømmer, etter et noe modifisert forbilde i Båstad kirke, som ble tegnet av Christian H. Grosch. Tegningene for Askim ble utarbeidet av byggmester A.C. Furuholmen og korrigert av Jacob Wilhelm Nordan.«Norges kirker» og jubileumsbok Sakristitilbygget i øst ble utvidet i 1962 etter tegninger av arkitektene Hanssen og Baltsersen. Kirken har 395 sitteplasser.


 Referanser 

 Kilder 




 Eksterne lenker 
  Sigrid og Håkon Christie: Askim kirke i «Norges kirker»



Kategori:Kirker i Indre Østfold
Kategori:Kulturminner i Indre Østfold
Kategori:Kirker i Østre Borgesyssel prosti
Kategori:Religiøse byggverk fra 1878
Kategori:1878 i Norge
Kategori:Korskirker i Norge